Diari Oficial de la Generalitat Valenciana


Sumari del DOGV 673, del 01-10-1987 (1987/809698)

DECRET 156/1976, de 21 de setembre, del Consell de la Generalitat Valenciana, pel qual s'accepta la cessió gratuïta de la propietat de dues parcel.les situades a València, Districte de Patraix, realitzada per l'Ajuntament de València.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/21/156/dof/vci/html**

### Dades del document

Número de DOGV
:   673

Data del DOGV
:   01-10-1987

Secció del DOGV
:   DISPOSICIONS GENERALS

Número del document
:   1987/809698


Data del document
:   21-09-1987

Organisme emissor
:   Conselleria d'Economia i Hisenda

Tipus de document
:   Decret

Decret 156/1987, de 21 de setembre, del Consell de la Generalitat Valenciana, pel qual s'accepta la cessió gratuïta de la propietat de dues parcel.les situades a València, Districte de Patraix, realitzada per l'Ajuntament de València.  
En el Reial Decret 2093/1983, de 28 de juliol, de traspàs de funcions i serveis de l'Estat en matèria d'educació a la Comunitat Valenciana, s'inclou l'Institut Mixt de Batxillerat Juan de Garay, situat al carrer Juan de Garay, nº 25, de la ciutat de València.  
L?Ajuntament de València en sessió plenària celebrada el dia 16 de maig de 1984 acordà la cessió gratuïta a la Generalitat Valenciana, en propietat, de les dues parcel·les situades a València (Patraix-Partida de Safranar o Molí de Tell), sobre les quals es troba construït l'Institut esmentat.  
A petició de la Conselleria de Cultura, Educació i Ciència s'iniciaren els tràmits legals corresponents per a l'acceptació i la formalització de la cessió gratuïta de la propietat feta per l'Ajuntament de València a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
En atenció d'aquests motius, a proposta del Conseller d'Economia i Hisenda i amb la deliberació prèvia del Consell en la reunió del dia 21 de setembre de 1987,  
DECRETE:  
Article primer  
S'accepta la cessió gratuïta de la propietat, feta per l?Ajuntament de València a favor de la Generalitat Valenciana, dels immobles següents:  
Parcel·la de terreny sítia al terme d'aquesta Ciutat de València, Districte de Patraix, partida del Safranar, Tell o Molí de les Monges, en la qual hi havia dos edificis, un d'ells destinat a magatzem de pinsos i l'altre que servi d'Hospital d'Infecciosos.  
Ocupa una superfície total de tres mil quatre-cents trenta metres quadrats i limita per davant, Nord amb la parcel·la de la mateixa procedència destinada a vial del carrer de Juan de Garay; per la dreta entrant per l'Oest, amb la sèquia de Favara; per l'esquerra o a l'Est, resta de la finca d'on se segrega, denominada Granja Vaqueria de l'Hospital Provincial; i d'esquena o Sud terrenys de l'Institut Valencià de Sord-muts de la Diputació Provincial i en part resta d'on se segrega.  
Inscrita en el Registre de la Propietat de València nº 8, foli dos-cents trenta-tres del tom 985, llibre 103 de la secció 4ª dels Afores, finca nº 9.109, inscripció 1ª   
Parcel·la de terreny en terme d'aquesta Ciutat de València, Districte de Patraix, partida de Safranar, Tell o Molí de les Monges; ocupa una superfície total de mil cent quaranta-set metres quadrats; i limita: pel Nord amb una parcel·la segregada de la finca matriu, expropiada per l'Ajuntament de València i registrada amb el número 9109; Sud resta de la finca de què se segrega; Est, terrenys de l'Institut Valencià de Sord-muts de la Diputació Provincial; i Oest, la sèquia de Favara.  
Inscrita en el Registre de la Propietat de València nº 8, foli dos-cents trenta-set del tom 985, de la secció 4ª dels Afores, finca nº 9111, inscripció 1ª.  
Article segon  
La propietat d'aquestos immobles s?haurà d'incorporar a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
Article tercer  
La Conselleria d'Economia i Hisenda portarà a terme els tràmits necessaris per a l'efectivitat de tot el que disposa aquest Decret.  
València, a 21 de setembre de 1987.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI